b"\n_START_ARTICLE_\nJalqamus\n_START_SECTION_\nHist\xc3\xb2ria\n_START_PARAGRAPH_\nEn 1882 el Survey of Western Palestine de la Palestine Exploration Fund va descriure Jelkamus com a \xc2\xabun petit poble al cim d'un tur\xc3\xb3, envoltat de terra arada, amb unes oliveres, constru\xc3\xaft de pedra i fang, amb cisternes d'aigua de pluja.\xc2\xbb Al cens de Palestina de 1922, realitzat per les autoritats del Mandat Brit\xc3\xa0nic, Jalqamus tenia una poblaci\xc3\xb3 de 124 musulmans, incrementats en el cens de 1931 a 150 musulmans en un total de 31 llars._NEWLINE_En 1944/5 la poblaci\xc3\xb3 de Jalqamus era de 220 musulmans, amb 4,437 d\xc3\xbanams de terra, segons un cens oficial de terra i poblaci\xc3\xb3.  D'aquests, 180 d\xc3\xbanams eren usats per plantacions i terra de rec, 2,422 per cereals, mentre 6 d\xc3\xbanams eren s\xc3\xb2l edificable._NEWLINE_Com a conseq\xc3\xbc\xc3\xa8ncia de la guerra araboisraeliana de 1948, i despr\xc3\xa9s dels acords d'armistici araboisraelians de 1949, Jalqamus van passar a pert\xc3\xa0nyer a Jord\xc3\xa0nia i despr\xc3\xa9s de la Guerra dels Sis Dies de 1967, ha estat sota domini israeli\xc3\xa0."